
 Proiectul ,,Biblioteca de vacanţă” la Biblioteca Municipală ,,Elena Lahovary” 

Biblioteca Municipală ,,Elena Lahovary” vă invită să participaţi la Biblioteca de vacanţă, în perioada 20 iulie - 31 august 2026. Aflat la cea de-a nouăsprezecea  ediţie proiectul ,,Biblioteca de vacanţă” va oferi utilizatorilor  următoarele activităţi: ateliere de lectură, ateliere de creaţie, poveşti în lectura autorului, prezentare de carte, concursuri interactive, dezbateri literare, vizionări filme documentare, expoziţii diverse, jocuri logico-educative şi altele.
Înscrierile pentru participarea la activităţi se pot face la sediul instituţiei sau prin telefon  la nr. 0237/641300.
 ,,Biblioteca de vacanţă oferă şi în acest an activităţi care să stimuleze creativitatea şi cunoaşterea,  posibilitatea  ca  utilizatori să-şi descopere pasiuni noi  şi să petreacă timpul liber, în compania cărţilor şi a bibliotecarilor. Prin activităţile educative şi recreative care se adresează  publicului larg  ce se vor desfăşura la bibliotecă se va urmări creşterea gradului de satisfacţie  al utilizatorilor. ”
Participarea la toate activităţile educative şi  recreative organizate de bibliotecă  este GRATUITĂ.
Biblioteca de vacanţă vă așteaptă să vă bucuraţi de o vacanţă frumoasă la bibliotecă!

Prof. dr.Tatiana Valea

